OSNOVNA ŠKOLA DRENJE

LJUDEVITA GAJA 28

31418 DRENJE

**OBAVIJEST O ODLUKAMA ŠKOLSKOG ODBORA**

Dana 15. srpnja 2022. (petak) održana je 13. sjednica Školskog odbora za koju je jednoglasno usvojen sljedeći dnevni red:

1. Donošenje Odluke o usvajanju zapisnika sa 12. sjednice Školskog odbora Osnovne škole Drenje, Drenje
2. Donošenje odluke o usvajanju polugodišnjeg izvještaja o izvršenju financijskog plana
3. Donošenje odluke o davanju prethodne suglasnosti ravnatelju za zasnivanje radnog odnosa na određeno nepuno radno vrijeme na radnom mjestu pomoćnik/ica u nastavi za školsku godinu 2022./2023.
4. Donošenje odluke o imenovanju Povjerenstva za provođenje revizije i otpis knjižnične građe
5. Donošenje odluke o suglasnosti sklapanja ugovora za izgradnju solarne elektrane u sklopu „Javnog poziva za poticanje obnovljivih izvora energije“
6. Razno

**TOČKA 1.**

Školski odbor Osnovne škole Drenje, Drenje jednoglasno je donio Odluku o usvajanju zapisnika sa 12. sjednice Školskog odbora održane 7. lipnja 2022.

**TOČKA 2.**

Nakon izvješća ravnatelja Darka o razlozima podonošenja polugodišnjeg izvještaja o izvršenju financijskog plana za razdoblje od 1.1.2022. do 30.6.2022. Školski odbor Osnovne škole Drenje, Drenje jednoglasno je donio Odluku o usvajanju polugodišnjeg izvještaja o izvršenju financijskog plana za navedeno razdoblje (KLASA:400-01/22-02/03 URBROJ:2121-18-03-22-1).

**TOČKA 3.**

Nakon izvješća ravnatelja o raspisivanju Javnog poziva za izbor pomoćnika u nastavi za školsku godinu 2022./2023. te detaljima istog, Školski odbor Osnovne škole Drenje, Drenje jednoglasno je donio Odluku o davanju prethodne suglasnosti ravnatelju škole za zasnivanje radnog odnosa s kandidatkinjom Majom Ivić na određeno nepuno radno vrijeme – 20 sati tjedno.

**TOČKA 4.**

Nakon izvješća ravnatelja škole o razlozima provođenja revizije i otpisa knjižnične građe te potrebom imenovanja Povjerenstva koji će provesti navedeno, Školski odbor Osnovne škole Drenje, Drenje donio je odluku o imenovanju Povjerenstva za reviziju i otpis knjižnične građe.

**TOČKA 5.**

Nakon izvješća ravnatelja škole o tome kako je dana 30. ožujka 2022. Fond za zaštitu okoliša raspisao „Javni poziv za poticanje obnovljivih izvora energije EnU-1/22“ i detaljima istog, Školski odbor Osnovne škole Drenje, Drenje donio je odluku o davanju suglasnosti za sklapanje ugovora za izgradnju solarne elektrane.

**TOČKA 6.**

Nakon izvješća ravnatelja škole s Odlukom o prodaji nekretnina u vlasništvu Osnovne škole Drenje, Drenje (KLASA:372-01/17-01/01 URBROJ:2121-18-03-17-1) koju je donio Školski odbor na 3. sjednici održanoj 21. kolovoza 2017. i Planu utroška sredstava ostvarenih od prodanih nekretnina Školski odbor Osnovne škole Drenje, Drenje donio je odluku o davanju suglasnosti za prenamjenu utroška sredstava ostvarenih prodajom nekretnina u vlasništvu škole.

 Službenik za informiranje

 Sanja Balen, mag.iur.

Drenje, 15. srpnja 2022.

KLASA:007-03/22-02/05

URBROJ:2121-18-03-22-7